Den 53-årige mand, der i går aftes stak en anden mand i ryggen, er nu blevet varetægtsfængslet i to uger.

En 53-årig mand fra Letland er blevet varetægtsfængslet i to uger. Han er sigtet for at have stukket en anden lettisk mand i ryggen med en kniv. Det 30-årige offer kom dog ikke alvorligt til skade. Udover vold er den 53-årige sigtet for spirituskørsel. Manden nægter sig skyldig. Den 53-årige mand blev anholdt i går aftes i Hornum, efter at have været i tumult med den anden lettiske mand. Gerningsmanden var meget beruset under seancen, og stak efter knivstikkeriet af i en bil. Han kom dog tilbage, og politiet anholdte ham.